Er dine skindhandsker meget beskidte kan de vaskes i hånden, men det skal gøres skånsomt. Tag handskerne på og vask dem i en balje med mildt vaskemiddel eller sæbespåner. Skyld handskerne grundigt i rent vand og klem forsigtigt vandet ud. Handskerne må ikke vrides, da de kan blive trukket ud af facon. Undgå at hænge dem op med klemmer, da de vil sætte mærker i læderet. Handsker tørrer bedst i en stående position og i stuetemperatur. Undgå sollys og direkte varme.